
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1523 


15 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Εργαστηρίου Μελετών για το Κοινωνικό Φύλο 
στο Τμήμα Κοινωνιολογίας της Σχολής Κοινωνικών 
Επιστημών του Πανεπιστημίου Κρήτης και καθορι¬ 


σμός του εσωτερικού του κανονισμού. 1 

Καθορισμός κατευθύνσεων του ενιαίου πτυχίου του 
Τμήματος Βιολογίας της Σχολής Θετικών Επιστη¬ 
μών του Πανεπιστημίου Πατρών. 2 

Τροποποίηση των Φ.353.1/4/29566/Δ1/20.3.2002 και 
Φ.351.1/3/41987/Δ1/22.4.2002 αποφάσεων του 
Υπουργού Εθνικής Παιδείας και Θρησκευμάτων... 3 


Έγκριση της 01/17.6.2003 απόφασης του Διοικητικού 
Συμβουλίου, περί ψήφισης του Οργανισμού Εσω¬ 
τερικής Υπηρεσίας του Ν.Π.Δ.Δ. με την επωνυμία 


«Δημοτικός Οργανισμός Υγείας - Πρόνοιας του Δή¬ 
μου Πατρέων». 4 

Τροποποίηση του Οργανισμού Εσωτερικής Υπηρε¬ 
σίας Δήμου Μολοσσών Νομού Ιωαννίνων. 5 


ΑΠΟΦΑΣΕΙ Σ 

Αριθ. 109733/Β1 (1) 

Ίδρυση Εργαστηρίου Μελετών για το Κοινωνικό Φύλο στο 
Τμήμα Κοινωνιολογίας της Σχολής Κοινωνικών Επι¬ 
στημών του Πανεπιστημίου Κρήτης και καθορισμός 
του εσωτερικού του κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων»(Α' 87) όπως η παράγραφος αυτή τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμά¬ 
των»^" 173) και το πρώτο εδάφιο αυτής αντικαταστάθη- 
κεμετοεδ.γ'τηςπαρ.22του άρθρου 13τουΝ. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 


2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α'159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα»(Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις»(Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις»(Α' 38), 

4. Τις διατάξεις του άρθρου 1 περ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξειςτης1065956/863/Α0006/15.7.2003 Από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 985). 

6. Τις σύμφωνες γνώμες της Γενικής Συνέλευσης του 
Τμήματος Κοινωνιολογίας της Σχολής Κοινωνικών Επι¬ 
στημών του Πανεπιστημίου Κρήτης (συν. 127/10.4.2002) 
και της Συγκλήτου του Ιδρύματος (συν. 168/14.6.2002). 

7. Το γεγονός ότι από την εφαρμογή των διατάξεων της 
παρούσης απόφασης προκαλείται δαπάνη ύψους 7.800 
ΕΥΡΩ περίπου κατά το τρέχον οικονομικό έτος και 1.467 
ΕΥΡΩ περίπου για καθένα από τα επόμενα οικονομικά 
έτη. Η δαπάνη τρέχοντος οικονομικού έτους θα καλυφθεί 
κατά το ποσό των 7.000 ΕΥΡΩ από τις πιστώσεις του προ¬ 
ϋπολογισμού Δημοσίων Επενδύσεων με Κοινοτική Χρη¬ 
ματοδότηση [75% από το ΕΤΠΑ (ΕΠΕΑΕΚ)] και κατά το 
υπόλοιπο μέρος της από τις πιστώσεις του τακτικού προ¬ 
ϋπολογισμού του Πανεπιστημίου Κρήτης (ΚΑΕ4121). Κα¬ 
τά την επόμενη πενταετία, η προκαλούμενη δαπάνη ανα¬ 
μένεται να εξοικονομηθεί κατά ένα μέρος της από ίδιους 
πόρουςτου εργαστηρίου, κατάταπροβλεπόμεναστο άρ¬ 
θρο 6 της παρούσης απόφασης κατά δε το υπόλοιπο μέ¬ 
ρος αυτής, θα καλύπτεται από τις πιστώσεις που θα εγ- 
γράφονται στον προϋπολογισμό του ανωτέρω Πανεπι¬ 
στημίου, χωρίς αύξηση της κρατικής επιχορήγησης προς 
αυτό, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Ίδρυση 

Ιδρύεται στο Τμήμα Κοινωνιολογίας της Σχολής Κοινω¬ 
νικών Επιστημών του Πανεπιστημίου Κρήτης, Εργαστή¬ 
ριο Μελετών για το Κοινωνικό Φύλο, το οποίο εξυπηρετεί 
διδακτικές, ερευνητικές και εκπαιδευτικές ανάγκες του 
Τμήματος, οι οποίες αφορούν στη διεπιστημονική προ¬ 
σέγγιση του Κοινωνικού Φύλου. 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Κοινωνιολογίας της Σχολής Κοινωνικών Επιστημών 
καθώς και άλλων τμημάτων του Πανεπιστημίου Κρήτης 
σε θέματα που εμπίπτουν στα αντικείμενα δραστηριότη¬ 
τας του εργαστηρίου όπως αυτά προσδιορίζονται στο άρ¬ 
θρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Ά53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Κοινω- 
νιολογίας της Σχολής Κοινωνικών Επιστημών που το γνω¬ 
στικό αντικείμενο της θέσης που κατέχουν εμπίπτει στα 
διδακτικά και ερευνητικά αντικείμενα του εργαστηρίου, 
από μέλη του Ειδικού Τεχνικού Εργαστηριακού Προσω¬ 
πικού (Ε.Τ.Ε.Π.) καθώς και από μέλη του λοιπού επιστη¬ 
μονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των 
άρθρων 4 παρ. 1 (δ) του Ν. 2083/1992 και 13 παρ. 3βτου 
ν. 2817/2000 (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Κοι- 
νωνιολογίας της Σχολής Κοινωνικών Επιστημών του Πα¬ 
νεπιστημίου Κρήτης που ορίζεται με τη διαδικασία που 
ορίζουν οι διατάξεις του άρθρου 28 παρ. 22 του Ν. 2083/ 
1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 


τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτου ργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Κρήτης και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των ερ¬ 
γαστηριακών ασκήσεων και των ερευνητικών προγραμ¬ 
μάτων. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη- 
ριότητεςτου εργαστηρίου, σύμφωνα με την ισχύουσα νο¬ 
μοθεσία (άρθρα 18 Ν.1268/1982, 5του Π.Δ. 407/1980 (Α' 
112) και 2 παρ. 1 εδ. δ'του Ν. 1674/1986 (Ά 203). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Κοινω- 
νιολογίαςτης Σχολής Κοινωνικών Επιστημών του Πανεπι¬ 
στημίου Κρήτης με τη διαδικασία του άρθρου 4 παρ. 1ε 
του Ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Κρήτης για τους 
σκοπούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαοτηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2003 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 73000/Β1 (2) 

Καθορισμός κατευθύνσεων του ενιαίου πτυχίου του Τμή¬ 
ματος Βιολογίας της Σχολής Θετικών Επιστημών του 
Πανεπιστημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 6 παρ. 2 εδ. β'του ΙΜ. 1268/1982 (Ά 87) 
όπως η παράγραφος αυτή συμπληρώθηκε με το άρθρο 
48 παρ. 1(ε) του Ν. 1404/1983 (Ά 173), και αντικαταστά- 
θηκε μετηνπαρ. 22ατου άρθρου 13του Ν. 3149/2003 (Α 
141). 

2. Του άρθρου 15 παρ. 2εδ. θ'του Ν. 2817/2003 (Ά78). 

3. Του άρθρου 29Ατου Ν. 1558/1985 (ΑΙ37) όπως αυτό 
προσετέθη με το άρθρο 27 του Ν. 2081/1992 (Ά 154) και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

4. Τη διάταξη του άρθρου 22 παρ. 3 του Ν. 2362/1995 (Α' 
247). 

5. Τη σύμφωνη γνώμη της Γ ενικής Συνέλευσης του Τμή¬ 
ματος Βιολογίας της Σχολής Θετικών Επιστημών του Πα¬ 
νεπιστημίου Πατρών (συνεδρίαση 10η/15.5.2002). 

6. Το γεγονός ότι δε γνωμοδότησε το Συμβούλιο Ανώ¬ 
τατης Παιδείας αν και ζητήθηκε τούτο από το Υπουργείο 
Εθνικής Παιδείας και Θρησκευμάτων με το έγγραφο 
129333/Β1/18.12.2002 και ότι έχει παρέλθει άπρακτη η 
προθεσμία του άρθρου 50 παρ. 3 του Ν. 1268/82 που δια¬ 
τηρήθηκε σε ισχύ με το άρθρο 28 παρ. 17 του Ν.2083/92 
(Ά 159) 

7. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Πανεπιστημίου Πατρών, απο¬ 
φασίζουμε: 


Άρθρο 1 

Καθορισμός Κατευθύνσεων 

1. Στο ενιαίο πτυχίο του Τμήματος Βιολογίας της Σχο¬ 
λής Θετικών Επιστημών του Πανεπιστημίου Πατρών, το 
οποίο έχει ιδρυθεί με το Π.Δ. 301/1967 (Α' 80) καθορίζο¬ 
νται οι παρακάτω κατευθύνσεις: 

α. Κατεύθυνση Βιοποικιλότητας, Οικολογίας και Περι¬ 
βάλλοντος. 

β. Κατεύθυνση Γενετικής, Κυτταρικής-Μοριακής Βιολο¬ 
γίας και Φυσιολογίας. 

2. Οι ανωτέρω κατευθύνσεις αναγράφονται στο πτυχίο 
του Τμήματος. 

3. Με απόφαση της Γ ενικής Συνέλευσης του Τ μήματος 
ρυθμίζονται τα θέματα του εξαμήνου έναρξης λειτουρ¬ 
γίας των ανωτέρω κατευθύνσεων, ο χρόνος και η διαδι¬ 
κασία υποβολής των σχετικών δηλώσεων προτίμησης 
των φοιτητών και ο τρόπος επιλογής αυτών, τα προγράμ¬ 
ματα σπουδών των κατευθύνσεων αυτών και κάθε άλλο 
θέμα και λεπτομέρεια που αφορά τη λειτουργία των ανω¬ 
τέρω κατευθύνσεων και ανήκει, σύμφωνα με τις κείμενες 
διατάξεις στην αρμοδιότητα της Γ ενικής Συνέλευσης του 
Τμήματος αυτού. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Φ.353.1/41/109595/Δ1 (3) 

Τροποποίηση των Φ.353.1/4/29566/Δ1/20.3.2002 και 
Φ.351.1/3/41987/Δ1/22.4.2002 αποφάσεων του 
Υπουργού Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του Ν. 2266/1994 (ΦΕΚ 
18 -Α). 

2. Τις διατάξεις του άρθρου 14 παρ. 31 του Ν. 
2817/2000 (ΦΕΚ78-Ά). 

3. Τις διατάξεις του άρθρου 7 του Ν. 2986/2002 (ΦΕΚ 
24-Ά). 

4. Την από 13.8.2003 ανάληψη υπηρεσίας της Κουρού- 
πη Γεωργίας ως προϊσταμένη του Ε’τμήματος της Δ/νσης 
Προσωπικού ΠΈ. του ΥΠΕΠΘ, αποφασίζουμε: 

Τροποποιούσε τις Φ.353.1/4/29566/Δ 1/20.3.2002 καιΦ 
351.1/3/41987/Δ1/22.4.2002 υπουργικές αποφάσεις με 
τις οποίες συγκροτήθηκαν το Συμβούλιο Επιλογής Προϊ¬ 
σταμένων Διευθύνσεων και Γραφείων ΠΈ. και το Συμ¬ 
βούλιο Επιλογής Σχολικών Συμβούλων ΠΈ. αντίστοιχα, 
στο σημείο που αφορά την εισηγήτριατων ανωτέρω συμ¬ 
βουλίων όπου ορίζεται η Κουρούπη Γεωργία, Προϊσταμέ- 
νη του Ε' Τμήματος της Δ/νσης Προσωπικού ΠΈ. του 
ΥΠΕΠΘ σε αντικατάσταση της Ψυχογιού Λαμπρινής. 

Κατάταλοιπά ισχύουν οι Φ.353.1/4/29566/Δ1/20.3.2002 

και Φ.351.1/3/41987/ Δ1/22.4.2002, όπως τροποποιήθηκε 
με την Φ.351.1/14/110246/ Δ1/ 18.10.2002, υπουργικές 
αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 13329 (4) 

Έγκριση της 01/17.6.2003 απόφασης του Διοικητικού Συμ¬ 
βουλίου, περί ψήφισης του Οργανισμού Εσωτερικής 
Υπηρεσίας του Ν.Π.Δ.Δ. με την επωνυμία «Δημοτικός 
Οργανισμός Υγείας - Πρόνοιας του Δήμου Πατρέων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12του Ν.1188/1981, όπως 
αντικαταστάθηκε με τις όμοιες του άρθρου 8 παρ. 5 του 
Ν. 2307/1995, καθώς και τις διατάξεις των άρθρων 26, 
όπως αντικαταστάθηκε με τις όμοιες του άρθρου 12 του 
Ν. 2880/01 και 198παρ. 3του Π.Δ. 410/1995. 

2. Την 1/17.6.2003 απόφαση του Διοικητικού Συμβουλί- 
ουτου Ν.Π.Δ.Δ. με την επωνυμία «Δημοτικός Οργανισμός 
Υγείας - Πρόνοιας του Δήμου Πατρέων», καθώς και την 
όμοια με 443/19.6.2003 απόφαση του Δημοτικού Συμβου¬ 
λίου Δήμου Πατρέων, με την οποία εγκρίνει τον Οργανι¬ 
σμό Εσωτερικής Υπηρεσίας του Ν.Π.Δ.Δ.. 

3. Την 9-5/29.7.2003 γνωμοδότηση του Υπηρεσιακού 
Συμβουλίου Υπαλλήλων Ο.Τ.Α. νομού Αχαιός. 

4. Τις διατάξεις του άρθρου 27 του Ν. 2081/1991 με το 
οποίο προστέθηκε νέο άρθρο 29Α στο Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις 

5. Την 241Γ.Γ./18.8.1998 (ΦΕΚ 939/τ. Β71.9.98) εξου- 
σιοδοτική απόφαση του Γενικού Γραμματέα Περιφέρει¬ 
ας, με την οποία η αρμοδιότητα αυτή μεταβιβάστηκε στο 
Γενικό Διευθυντή Περιφέρειας, καθώς και το δικαίωμα να 
υπογράφουν «Με εντολή Γ.Γ. Περιφέρειας», αποφασί¬ 
ζουμε: 

Εγκρίνουμε την 1/2003 απόφαση του Διοικητικού Συμ¬ 
βουλίου του Ν.Π.Δ.Δ. με την επωνυμία «Δημοτικός Οργα¬ 
νισμός Υγείας - Πρόνοιας του Δήμου Πατρέων», με την 
οποία ψηφίζει τον Οργανισμό Εσωτερικής Υπηρεσίας 
του. 

Άρθρο 1 

Αντικείμενο Οργανισμού Εσωτερικών Υπηρεσιών 
(Ο.Ε.Υ.) 

Με τον παρόντα Οργανισμό καθορίζεται η οργανωτική 
διάρθρωση του Δημοτικού Οργανισμού Υγείας και Πρό¬ 
νοιας του Δήμου Πατρέων, οι αρμοδιότητες των υπηρε¬ 
σιών του, οι θέσεις εργασίας και το ανώτατο όριο του 
αριθμού του προσωπικού του Οργανισμού. 

Άρθρο 2 

Ερμηνεία - Μεταβολή Ο.Ε.Υ. 

1. Οι διατάξεις του Ο.Ε.Υ. ερμηνεύονται και διευκρινίζο¬ 
νται, σε περίπτωση που δημιουργούν αμφιβολίες για τη 
σημασία τους, με απόφαση του Δ.Σ. 


2. Μεταβολή, συμπλήρωση ή τροποποίηση των διατά¬ 
ξεων του Ο.Ε.Υ γίνεται με τη διαδικασία της σύνταξής 
τους, δηλαδή με σχετική απόφαση του Διοικητικού Συμ¬ 
βουλίου και έγκριση του Δημοτικού Συμβουλίου. 

Άρθρο 3 

Γενική Μορφή του Οργανισμού 

Ο Οργανισμός διοικείται από επταμελές (7) Διοικητικό 
Συμβούλιο, η σύνθεση και οι αρμοδιότητες του οποίου 
ορίζονται από τις διατάξεις του Δημοτικού και Κοινοτικού 
Κώδικα (Π.Δ. 410/95), και τα μέλη του οποίου ορίζονται 
μαζί με τους αναπληρωτές τους από το Δημοτικό Συμ¬ 
βούλιο του Δήμου Πατρέων. Από τα μέλη αυτά τέσσερα 
(4) είναι αιρετοί εκπρόσωποιτου Δήμου, τα υπόλοιπα τρία 
(3) είναι δημότες που έχουν πείρα ή γνώσεις με το αντι¬ 
κείμενο του Οργανισμού, σύμφωνα με την συστατική 
πράξη 3851/30.5.01 της Περιφέρειας Δυτ. Ελλάδος (ΦΕΚ 
786/22.6.01) του Ν.Π.Δ.Δ. 

Άρθρο 4 

Οργανωτική Διάρθρωση του Οργανισμού 

Οι Υπηρεσίες του Οργανισμού Υγείας - Πρόνοιας διαρ¬ 
θρώνονται σε επίπεδο Αυτοτελούς Γ ραφείου και όλες οι 
αρμοδιότητες του Ν.Π.Δ.Δ. θα ασκούνται από αυτό και 
στο οποίο θα περιλαμβάνονται οι παρακάτω λειτουργίες- 
θέματα: 

α. Λειτουργία Ψυχο-κοινωνικής Στήριξης Πολιτών 
β. Λειτουργία Κοινωνικής Δράσης 
γ. Θέματα Πολιτών με Αναπηρίες 
δ. Θέματα Μεταναστών & Μειονοτήτων 
ε. Οικονομικές & Διοικητικές Λειτουργίες. 

Άρθρο 5 

Αρμοδιότητες Διοικητικού Συμβουλίου 

Ανώτατο όργανο του Δ.Ο.Υ.Π είναι το Διοικητικό Συμ¬ 
βούλιο το οποίο διοικεί και διαχειρίζεται τις υποθέσεις 
που αφορούν τον Οργανισμό και ειδικότερα: 

• Ψηφίζει τον Προϋπολογισμό και εγκρίνει την Έκθεση 
Πεπραγμένων του Οργανισμού στο τέλος κάθε διαχειρι¬ 
στικής χρήσης. 

• Μετά από εισήγηση του Προέδρου, του Διευθυντή και 
των υπευθύνων των Γ ραφείων εγκρίνει το Σχέδιο Δράσης 
του Οργανισμού στην αρχή κάθε έτους. 

• Αποφασίζει για τρόπο ανάθεσης μελετών, εκτέλεσης 
των έργων και διενέργειας των προμηθειών, αναθέτει τη 
σύνταξη των μελετών και την εκτέλεση των έργων και 
εγκρίνει τις μελέτες και προμήθειες. 

• Αποφασίζει την αγορά και τη μίσθωση ακινήτων και κι¬ 
νητών που είναι χρήσιμα στον Οργανισμό, και την μίσθω¬ 
ση ακινήτων και κινητών που είναι στον Οργανισμό. 

Τέλος ο Πρόεδρος και τα μέλη του Διοικητικού Συμβου¬ 
λίου, λαμβάνουν αποζημίωση για την συμμετοχή τους 
στις εργασίες του Δ.Σ. και για τις εκτός έδρας παραστά¬ 
σεις, εφόσον εξυπηρετούν τις υποθέσεις του Οργανι¬ 
σμού, αντίστοιχες των ποσών που καταβάλλονται στους 
δημοτικούς συμβούλους στις αντίστοιχες περιπτώσεις. 

Άρθρο 6 

Αρμοδιότητες του Προέδρου 

• Ο Πρόεδρος έχει την ευθύνη σύγκλισης του Διοικητι¬ 
κού Συμβουλίου των συνεδριάσεων του οποίου προε¬ 
δρεύει. 

• Εκπροσωπεί τον Οργανισμό στα Δικαστήρια και σε 
κάθε αρχή σύμφωνα με τα προβλεπόμενα από τις σχετι¬ 
κές διατάξεις. 

• Υπογράφει τα συμβόλαια του Οργανισμού. 

• Μπορεί σε έκτακτες και επείγουσες περιπτώσεις ειδι¬ 
κά αιτιολογημένες και χωρίς προηγούμενη απόφαση του 
συμβουλίου να συνάπτει σύμβαση για την απευθείας ανά¬ 
θεση ή την απευθείας εκτέλεση εργασίας ή την διενέρ¬ 
γεια προμήθειας έως του ποσού των 5.869 Ευρώ, βάσει 
του άρθρου 267του Π.Δ. 410/95. 

• Εισηγείται στο Δ.Σ. σχετικά με την λήψη των αποφά¬ 
σεων, όπως τα Ετήσια Προγράμματα Δράσης του Οργα¬ 
νισμού, τα προγράμματα επιμόρφωσης, εκπαίδευσης, 
λειτουργίας, εκδηλώσεων, κ.λ.π. 

• Έχει την ευθύνη και την αρμοδιότητα λήψης των ανα¬ 
γκαίων μέτρων και την ανάληψη των απαραίτητων πρωτο- 
βουλιώνπου προβλέπουν στον έγκυρο προγραμματισμό και 
την αποτελεσματική υλοποίηση των αποφάσεων του Δ.Σ. 

• Αναπληρώνεται στα καθήκοντά του από τον Αντιπρό¬ 
εδρο. 

• Έχει όλες τις αρμοδιότητες που προβλέπονται από 
σχετικές διατάξεις νόμων - διαταγμάτων. 

Άρθρο 7 

Αρμοδιότητες του Προϊσταμένου 

• Μεριμνά για την με αποδοτικό τρόπο εκτέλεση των 
κάθε φύσεων αποφάσεων του Δ.Σ., παρακολουθώντας 
και συντονίζοντας τις εργασίες του συνόλου των υπηρε¬ 
σιών του Οργανισμού συνεπικουρώντας για τον σκοπό 
αυτό τον Πρόεδρο του Δ.Σ. 

• Έχει τη ευθύνη για την εύρυθμη και ομαλή λειτουργία 
του Οργανισμού. 

• Εισηγείται γενικά στο Δ.Σ., για την λήψη αποφάσεων 
σχετικών με υπηρεσιακά θέματα. 

• Προΐσταται στο σύνολο των υπηρεσιών του Δ.Ο.Υ.Π 
και εποπτεύει αυτές σε θέματα προσωπικού και έχει την 
ευθύνη της εύρυθμης λειτουργίας αυτών. 

• Συνεργάζεται με τους υπεύθυνους των γραφείων του 
Οργανισμού. 

• Συντάσσει τον προϋπολογισμό και απολογισμό του 
Οργανισμού σύμφωνα με τις αποφάσεις του Δ.Σ. και σε 
συνεργασία με τους υπευθύνους των γραφείων. 

Άρθρο 8 

Αρμοδιότητες του Ν.Π.Δ.Δ. «Δημοτικός Οργανισμός 
Υγείας - Πρόνοιας» 

8.1 Λειτουργίες Ψυχο-κοινωνικής Στήριξης Πολιτών 

Στόχος του Ν.Π.Δ.Δ. είναι να μεριμνά για την στήριξη 
του ανθρώπου στην προσπάθειά του για ατομική ολοκλή¬ 
ρωση, δημιουργική ζωή καθώς και την δημιουργία κοινω¬ 
νικών σχέσεων. 

• Απευθύνεται σε γονείς, νέους και παιδιά που αντιμε¬ 
τωπίζουν δυσκολίες στις διαπροσωπικές τους σχέσεις, 
προβλήματα συμπεριφοράς και συναισθηματικών διατα¬ 
ραχών. 

• Απαντάει σε απλούς προβληματισμούς και ερωτήμα¬ 
τα που προκύπτουν σε κάθε γονιό σχετικά με την διαπαι¬ 
δαγώγηση και την διαδικασία ανάπτυξης των παιδιώντου 
και σε γονείς με παιδιά με ειδικές ανάγκες 

• Δίνειτην δυνατότητα προσωπικής ανάπτυξης σε εφή¬ 
βους και την ευκαιρία επαφής και επικοινωνίας με συνο¬ 
μηλίκους τους. 


• Στηρίζει συμβουλευτικά με ατομικές ή ομαδικές συ¬ 
ναντήσεις Άτομα με Ειδικές Ανάγκες και τις οικογένειές 
τους. 

• Ενημερώνει τηντοπική κοινωνία και προσπαθεί να ευ¬ 
αισθητοποιήσει αλλά και να δραστηριοποιήσει, φορείς, 
συλλόγους, σχολεία, εκπαιδευτικούς οργανισμούς, υπη¬ 
ρεσίες, επιχειρήσεις κ.λ.π. 

• Στηρίζει ψυχολογικά και κοινωνικά το σύλλογο Ανύ¬ 
παντρων Μητέρων. 

• Οργανώνει ομαδικές συναντήσεις, σεμινάρια και 
ανοιχτές συζητήσεις, ενώ λειτουργούν ομάδες για: 

• Γονείς με παιδιά προσχολικής ηλικίας 

• Γ ονείς με παιδιά σχολικής ηλικίας 

• Γ ονείς με παιδιά εφηβικής και νεανικής ηλικίας 

• Νέους με θέμα «προετοιμασία για τον γάμο και την οι¬ 
κογενειακή ζωή» 

• Γ ονείς με θέμα «σχέσεις-επικοινωνία γονέων, εφή¬ 
βων» 

• Γ ονείς - παιδιά, περιβάλλον 

8.2 Λειτουργίες Κοινωνικής Δράσης 

Οι λειτουργίες αυτές περιλαμβάνουν την συλλογή στοι¬ 
χείων και την οργάνωση δράσεων και παρεμβάσεων κοι¬ 
νωνικής πολιτικής του Δήμου, ήτοι: 

• Την καταγραφή του κοινωνικού προφίλ της πόλης 

• Έρευνες αναγκών και συλλογή στοιχείων για επιμέ- 
ρους θέματα που άπτονταιτου αντικειμένου του Δ.Ο.Υ.Π. 

• Μελέτες για αντικείμενα που αφορούν στην κοινωνι¬ 
κή πολιτική των ΟΤΑ 

• Εισήγηση προτάσεων προς τον πρόεδρο του 
Δ.Ο.Υ.Π. για τον σχεδίασμά παρεμβάσεων και δραστη¬ 
ριοτήτων 

• Τεκμηρίωση των προτεινόμενων κοινωνικών πολιτι¬ 
κών 

• Υλοποίηση προγραμμάτων και δράσεων σχετικές με 
τα αποτελέσματα των μελετών-ερευνών και άλλες πιλοτι¬ 
κές ή καινοτόμες δράσεις 

• Ανάπτυξη προγραμμάτων και δράσεων Αγωγής Υγεί¬ 
ας για τον γενικό πληθυσμό, τους μαθητές, γονείς, νέους 

• Ανάπτυξη προγραμμάτων πρόληψης 

• Υλοποίηση εκδηλώσεων (ημερίδες, συνέδρια, περί¬ 
πτερα κ.λ.π.) για θέματα υγείας, περιβάλλοντος και κοι¬ 
νωνικών προβλημάτων 

• Ενίσχυση και στήριξη εθελοντικών οργανώσεων για 
την ανάπτυξη και αξιοποίηση του εθελοντισμού 

• Συνεργασία με φορείς και υπηρεσίες για την από κοι¬ 
νού υλοποίηση των προγραμμάτων ή δράσεων 

• Ανάπτυξη παρεμβάσεων για ειδικές κοινωνικές ομά¬ 
δες (Δωρεάν Φροντιστήρια για παιδιά αδυνάτων οικονο¬ 
μικά οικογενειών) 

• Παροχή άμεσης και αξιόπιστης πληροφόρησης στον 
πολίτη που τον απασχολούν θέματα καταναλωτικών αγα¬ 
θών - υπηρεσιών και προστασίας των δικαιωμάτων καιτων 
συμφερόντων του σαν Καταναλωτή, παρέχοντας του 
ενημέρωση για: 

• Κάθε είδος τροφίμου 

• Προϊόντα εκτός τροφίμων 

• Διαφήμιση-παραπλανητική διαφήμιση 

• Μισθώσεις κατοικιών 

• Ασφάλειες-ασφαλίσεις οχημάτων 

• Καταναλωτική πίστη-οικονομικές συναλλαγές και κα¬ 
ταχρηστικοί όροι 

• Επιτροπές Φιλικού Διακανονισμού-Προστασία του 
Καταναλωτή από τις ΔΕΚΟ 

• Παροχή υπηρεσιών από εστιατόρια, ξενοδοχεία 
κ.λ.π. 

• Νομοθεσία που καλύπτει προϊόντα και υπηρεσίες 

• Κατανάλωση και περιβάλλον 

• Ενώσεις Καταναλωτών, πως και πότε παρεμβαίνουν 
υπέρ των καταναλωτών-Εθνικό Συμβούλιο Καταναλωτών. 

8.3 Θέματα Πολιτών με Αναπηρίες 

Το Ν.Π.Δ.Δ. είναι αρμόδιο για θέματα των Ατόμων με 
Αναπηρίες σχετικά με την κοινωνική και επαγγελματική 
τους ένταξη. 

Σκοπός είναι η ανάπτυξη δράσεων και προγραμμάτων 
για την ισότιμη ένταξη των αναπήρων στην κοινωνική και 
επαγγελματική ζωή, ήτοι 

• Πληροφόρηση - ενημέρωση των ίδιων των Ατόμων με 
Αναπηρίες και της τοπικής κοινωνίας για θέματα που τους 
αφορούν. 

• Ανάπτυξη προσωπικών και κοινωνικών δεξιοτήτων 
των συμμετεχόντων 

• Δημιουργική αξιοποίηση του ελεύθερου χρόνου. 

• Ψυχο-κοινωνική στήριξη των ίδιων των ατόμων με 
αναπηρίες και των οικογενειών τους. 

• Ευαισθητοποίηση της τοπικής κοινωνίας. 

• Ημερήσια φροντίδα και απασχόληση παιδιών. 

• Καταγράφει τα προβλήματα των ατόμων με αναπη¬ 
ρίες και εισηγείται προτάσεις για τις αναγκαίες παρεμβά¬ 
σεις. 

• Επαγγελματικό προσανατολισμό και συμβουλευτική. 

• Υποστήριξη για την προώθηση στην εργασία. 

• Ανάπτυξη δραστηριοτήτων προ-επαγγελματικής εκ¬ 
παίδευσης. 

• Ανάπτυξη και λειτουργία παραγωγικών εργαστηρίων 
με βάση τις τοπικές ανάγκες. 

8.4 Θέματα Μεταναστών & Μειονοτήτων 

Βασικός στόχος του Ν.Π.Δ.Δ. στον τομέα αυτό θα είναι 
η βελτίωση των συνθηκών διαβίωσης και ένταξης των 
προσφύγων και βαθμιαία η επίλυση των προβλημάτων 
από τους αρμόδιους φορείς, υπηρεσίες και οργανώσεις 
με άμεση επαφή με τους ενδιαφερομένους, για τη διεκδί¬ 
κηση των δικαιωμάτων τους με όλα τα μέσα που προβλέ¬ 
πει το δημοκρατικό πολίτευμα της χώρας μας και ειδικό¬ 
τερα θα παρέχει: 

• Παροχή συμβουλών σε γενικά θέματα. 

• Παροχή συμβουλών σε θέματα αγωγής και προσχο- 
λικής, σχολικής και επαγγελματικής εκπαίδευσης καθώς 
επίσης σε θέματα συμπαράστασης των οικογενειών σε 
συνεργασία με τις αρμόδιες δημόσιες υπηρεσίες και ορ¬ 
γανώσεις. 

• Καταγραφή, αξιολόγηση, ιεράρχηση και προβολή 
των υφισταμένων προβλημάτων. 

• Προτάσεις επίλυσης των προβλημάτων. 

• Πληροφόρηση, ευαισθητοποίηση και ενεργοποίηση 
της κοινής γνώμης για τη λήψη μέτρων που θα εξασφαλί¬ 
σουν την ίση μεταχείριση των προσφύγων σε όλους τους 
τομείς και την μόνιμη παραμονή τους στη χώρα μας. 

• Καταπολέμηση της εκμετάλλευσης των προσφύγων 
και συμπαράσταση τους στις περιπτώσεις που γίνονται 
αντικείμενο ρατσιστικών ενεργειών. 

• Συνεργασία με τους διάφορους κοινωνικούς φορείς, 
υπηρεσίες και κοινωνικές οργανώσεις για τη βελτίωση 
της γενικής κατάστασης των προσφύγων. 


• Συμπαράσταση και παροχή διευκολύνσεων στους 
πρόσφυγες για την καλλιέργεια και διατήρηση της πολιτι¬ 
σμικής τους ταυτότητας. Ενίσχυση των δραστηριοτήτων 
και πρωτοβουλιών που αποσκοπούν στη βελτίωση της κα¬ 
τάστασης των ενδιαφερομένων, υποστήριξη καιπροαγω- 
γή της αυτό- οργάνωσης και αυτό - εκπροσώπησής τους. 

8.5 Οικονομικές & Διοικητικές Λειτουργίες-υπηρεσίες 

Στον τομέα αυτό το Ν.Π.Δ.Δ. θα έχει την ευθύνη για την 
εύρυθμη λειτουργία του Οργανισμού, την τήρηση των 
οδηγιών, κατευθύνσεων και εντολώντου Διοικητικού Συμ¬ 
βουλίου, του Προέδρου και του Τμηματάρχη, του συντο¬ 
νισμού των εργασιών των υπαλλήλων με στόχο την έγκαι¬ 
ρη υλοποίηση των έργων που εκτελούνται από αυτούς και 
ειδικότερα: 

• Τηρείτα λογιστικά βιβλία, εκδίδει και διαφυλάσσειτα 
απαραίτητα ταμειακά και συμψηφιστικά παραστατικά, 
διαφυλάσσει και αρχειοθετεί τα δικαιολογητικά στοιχεία 
των συναλλαγώντου Οργανισμού, σύμφωνα μετις διατά¬ 
ξεις της νομοθεσίας που διέπει τον Οργανισμό. 

• Διενεργεί τις προμήθειες σύμφωνα με τις ανάγκες, 
παραλαμβάνει και ελέγχει την ποιότητα και ποσότητα 
αγορασθέντων αγαθών. 

• Λειτουργεί την Αποθήκη και φροντίζει για τον εφοδια¬ 
σμό των Γραφείων με τον απαραίτητο εξοπλισμό και ανα¬ 
λώσιμα. 

• Συντάσσει τις μισθοδοτικές καταστάσεις του προσω¬ 
πικού, διενεργεί τις πληρωμές προσωπικού, παρακολου¬ 
θεί την μισθοδοτική εξέλιξη και μεταβολές των εργαζομέ¬ 
νων και ελέγχει πλήρως τις μισθολογικές καταστάσεις. 

• Έχει την ευθύνη όλων των θεμάτων προσωπικού 
(συμβάσεις, άδειες, διαδικασίες προσλήψεων, κ.α.). Επι¬ 
μελείται της ασφάλισης του προσωπικού και παρακολου¬ 
θεί και ελέγχει τις ασθένειες, άδειες, απουσίες, ποινές 
κ.λ.π. του προσωπικού. 

• Είναι υπεύθυνο για τη μηχανογράφηση του Δ.Ο.Υ.Π., 
και ειδικότερα για τη μηχανογράφηση των εργασιών του 
Λογιστηρίου. 

• Μεριμνά για την καθαριότητα, φύλαξη και συντήρηση 
των χώρων του Δ.Ο.Υ.Π. 

• Μεριμνά για την συντήρηση και την ομαλή λειτουργία 
του εξοπλισμού του Δ.Ο.Υ.Π. 

• Συγκεντρώνει τα αναγκαία στοιχεία για την ενημέρω¬ 
ση του Προέδρου και των μελώντου Διοικητικού Συμβου¬ 
λίου, της αλληλογραφίας αυτών και της πληρέστερης 
προπαρασκευής των θεμάτων που συζητούνται στο Δ.Σ. 

• Καταχωρεί τις αποφάσεις του Δ.Σ., σε ειδικό βιβλίο 
που αριθμείται και μονογράφεται από τον Πρόεδρο του 
Δ.Σ. Αντί του βιβλίου είναι δυνατή η χρήση φύλλων χαρτι¬ 
ού που βιβλιοδετούνται στο τέλος του οικονομικού έτους. 
Σε περίπτωση χρήσης μαγνητοφώνου, επιμελείται της 
μαγνητοφώνησης και απομαγνητοφώνησης των πρακτι¬ 
κών. Είναι επίσης δυνατή η χρήση μέσων υψηλής τεχνο¬ 
λογίας για την αποθήκευση, επεξεργασία και την αναπα¬ 
ραγωγή των πρακτικών ή περιλήψεων από αυτά. 

• Κοινοποιεί τις αποφάσεις του Διοικητικού Συμβουλί¬ 
ου στους ενδιαφερομένους φορείς ή πρόσωπα σε συνερ¬ 
γασία με τον Τμηματάρχη. 

• Σε κάθε συνεδρίαση του Διοικητικού Συμβουλίου εί¬ 
ναι υποχρεωμένη να φέρνει για υπογραφή από τον Πρόε¬ 
δρο και τα μέλη τα πρακτικά της προηγούμενης συνε¬ 
δρίασης. 

• Τηρεί πρωτόκολλο εγγράφων και αλληλογραφίας. 

• Λειτουργεί το τηλεφωνικό κέντρο του Δ.Ο.Υ.Π. 

• Φροντίζει για την ευρύτερη διοικητική και γραμματει¬ 
ακή υποστήριξη του Δ.Ο.Υ.Π., ανάλογα με τις κατευθύν¬ 
σεις και τις συγκεκριμένες εντολές που θα της δώσει ο 
Πρόεδρος. 

Άρθρο 9 

Προσόντα πρόσληψης προσωπικού 

1. Για τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

2. Γιατην πλήρωση των θέσεων από μόνιμο προσωπικό, 
αλλά και για την κάλυψη πρόσκαιρων αναγκών από έκτα- 
το προσωπικό, απαιτούνται, εκτός από τις κείμενες νομο¬ 
θετικές διατάξεις, και ειδικά προσόντα σχετικά με το αντι¬ 
κείμενο των θέσεων εργασίας που θα καλυφθούν και τις 
αρμοδιότητες του Τμήματος που υπάγονται οι θέσεις αυ¬ 
τές. 

Άρθρο 10 

Ανώτατος αριθμός Προσωπικού - Οργανικές Θέσεις - 
Κατηγορίες προσωπικού 

Οι Οργανικές θέσεις του Οργανισμού ανέρχονται σε 
τέσσερις (4) και διαρθρώνονται κατά κλάδους και ειδικό¬ 
τητες ως ακολούθως: 

• ΚΛΑΔΟΣ ΠΕ 1 ΔΙΟΙΚΗΤΙΚΟΥ, θέσεις μία (1) 

• ΚΛΑΔΟΣ ΠΕ 16 ΨΥΧΟΛΟΓΩΝ, θέσεις μία (1) 

• ΚΛΑΔΟΣΤΕ 2 ΚΟΙΝΩΝΙΚΩΝ ΛΕΙΤΟΥΡΓΩΝ, θέσεις μία 

( 1 ) 

• ΚΛΑΔΟΣ ΔΕ 1 ΔΙΟΙΚΗΤΙΚΟΥ, θέσεις μία (1) 

Άρθρο 11 

Ειδικές Συνεργασίες 

Το Διοικητικό Συμβούλιο του Οργανισμού Υγείας & 
Πρόνοιας προκειμένου να υποβοηθείται στο έργο του 
μπορεί, με την απόφασή του, να προβαίνει στη σύσταση 
Επιτροπών, Ομάδων Εργασίας, ή να αναθέτει συγκεκρι¬ 
μένο έργο σε τρίτα φυσικά ή νομικά πρόσωπα με βάση τις 
κείμενες διατάξεις. 

Άρθρο 12 
Πλήρωση θέσεων 

Λόγω της φύσεως των Υπηρεσιών του Δημοτικού Ορ¬ 
γανισμού Υγείας & Πρόνοιας, δύναται να προσλαμβάνε¬ 
ται προσωπικό με σχέση εργασίας Ιδιωτικού Δικαίου 
(συμβασιούχοι) μέχρι τρία (3) άτομα διαφόρων ειδικοτή¬ 
των, προς κάλυψη εκτάκτων αναγκών και με διαδικασία 
που προβλέπεται από τις κείμενες διατάξεις. 

Άρθρο 13 
Ισχύς του Ο.Ε.Υ. 

Η ισχύς του παρόντος Ο.Ε.Υ.,το οποίο αποτελείται από 
δεκατρία (13) Άρθρα αρχίζει από την δημοσίευσή του 
στην Εφημερίδα της Κυβερνήσεως. 

Κάθε άλλη λεπτομέρεια λειτουργίας των επί μέρους λει¬ 
τουργιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 


Από τη ψήφιση του παρόντος Οργανισμού Εσωτερικής 
Υπηρεσίας, προκαλείται δαπάνη μόνο σε βάρος του προ¬ 
ϋπολογισμού του Ν.Π.Δ.Δ. με την επωνυμία «Δημοτικός 
Οργανισμός Υγείας - Πρόνοιας του Δήμου Πατρέων», οι¬ 
κονομικού έτους 2003 και επομένων ετών, το ύψος της 
οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΛΑ 

-♦- 

Αριθ. 20775 (5) 

Τροποποίηση του Οργανισμού Εσωτερικής Υπηρεσίας 
Δήμου Μολοσσών Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 12του Ν. 1188/81,όπως σή¬ 
μερα ισχύουν. 

2. Τις διατάξεις της παρ. 4 του άρθρου 12 του Ν. 
2307/95. 

3. Την 11049/2.6.1999 απόφασή μας, «περί εγκρίσεως 
Ο.Ε.Υ. Δήμου Μολοσσών«(ΦΕΚ 1274/21.6.1999τ. Β'). 

4. Την 57/2003 απόφαση του Δ.Σ. Μολοσσών. 

5. Την 111/29.8.2003 Γνωμοδότηση του Υπηρεσιακού 
Συμβουλίου ΟΤΑ Νομού Ιωαννίνων και 

6. Την 20922/19.9.2001 (ΦΕΚ 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», 
αποφασίζουμε: 

Α. Τροποποιούμε το άρθρο 12 της 11049/2.6.1999 από¬ 
φασής μας ως εξής: 

Προστείθονται οι κατωτέρω θέσεις ανά κατηγορία και 
κλάδο 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
Μία (1) θέση του κλάδου ΠΕΙ Διοικητικού 
Μία (1) θέση του κλάδου ΠΕΙ Οικονομολόγου 
Μία (1) θέση του κλάδου ΠΕ3 Πολιτικών Μηχανικών 
Μία (1) θέση του κλάδου ΠΕ23 Ειδικού Προσωπικού 
Μία (1) θέση του κλάδου ΠΕ16 Ψυχολόγων 
Μία (1) θέση του κλάδου ΠΕΙΟικονομικού-Λογιστικού 
Μία (1) θέση του κλάδου ΠΕ Περιβάλλοντος 
ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Μία (1) θέση του κλάδου ΤΕ22 Διοίκησης Μονάδων Το¬ 
πικής Αυτοδιοίκησης 

Μία (1) θέση του κλάδου ΤΕ 8 Νοσηλευτικής 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Μία (1) θέση του κλάδου ΔΕΙ Διοικητικού 
Μία (1) θέση του κλάδου ΔΕ38 Προσωπικού Η/Υ 
Μία (1) θέση του κλάδου ΔΕ Εποπτών φυλάκων σχολι¬ 
κών κτιρίων 

Δύο (2) θέσεις του κλάδου ΔΕ23 Ειδικού Προσωπικού 
ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Μία (1) θέση του κλάδου ΥΕ15 Οικογενειακών Βοηθών 
Β. Τροποποιούμε το άρθρο 1 (Διάρθρωση Υπηρεσιών), 
προσθέτοντας μετάτηνπαρ. 4τηνπαρ. 5, «5. Γ ραφείο Κέ- 

ντρου Εξυπηρέτησης Πολιτών ΚΕΠ «, εντάσσοντας στο 
διαρθρωτικό σχήμα του Ο.Ε.Υ. το αυτοτελές γραφείο 
ΚΕΠ. 

Γ. Τροποποιούμε τον Ο.Ε.Υ. του Δήμου προσθέτοντας 
μετά το άρθρο 5 το άρθρο 6 «Άρθρο 6. Γ ραφείο Κέντρου 
Εξυπηρέτησης Πολιτών (ΚΕΠ)» με τις παρακάτω αρμο¬ 
διότητες: 

Παροχή διοικητικών πληροφοριών και διεκπεραίωσης 
των υποθέσεων των πολιτών από την υποβολή της αίτη¬ 
σης μέχρι την έκδοση της τελικής πράξης σε συνεργασία 
με τις καθ’ ύλην αρμόδιες υπηρεσίες. 

Ειδικότερα το ΚΕΠ: 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για την διεκπεραίωση διοικητικών 
υποθέσεων. 

Παραλαμβάνει αιτήσεις πολιτών, για την διεκπεραίωση 
υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 

Διαθέτει για διευκόλυνση τους, έντυπα αιτήσεων κατά 
το άρθρο 3 παρ. 3 του κώδικα διοικητικής διαδικασίας (Ν. 
2690/1990). 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το ΚΕΠ τα αναζητά και τα παραλαμβάνει με 
οποιοδήποτε πρόσφορο τρόπο από τις αρμόδιες υπηρε¬ 
σίες, μετά από σχετική εξουσιοδότηση των πολιτών. 

Διαβιβάζει πλήρεις τους φακέλους των υποθέσεων των 
πολιτών στην αρμόδια για τη διεκπεραίωσή τους υπηρε¬ 
σία με οποιονδήποτε πρόσφορο τρόπο. Το τελικό έγγρα¬ 
φο αποστέλλεται από την αρμόδια υπηρεσία και πάλι στο 


ΚΕΠ υποβολής της αρχικής αίτησης, από το οποίο το πα- 
ραλαμβάνει ο πολίτης ή του αποστέλλεται από το ΚΕΠ 
στη διεύθυνση που έχει δηλωθεί με συστημένη επιστολή 
και με αντικαταβολή. 

Επί πλέον το ΚΕΠ παρέχει και τις εξής υπηρεσίες: 

Επικύρωση διοικητικών εγγράφων. 

Θεώρηση γνησίου υπογραφής. 

Χορήγηση παραβολών, κινητών επισήμων και υπεύθυ¬ 
νων δηλώσεων. 

Χορήγηση του αποδεικτικού φορολογικής ενημερότη¬ 
τας, μέσω ηλεκτρονικής διασύνδεσης με το ΤΑΧΙ8. 

Επίσης κάθε άλλη αρμοδιότητα που νόμιμα θα ανατίθε¬ 
ται στο μέλλον στα ΚΕΠ . 

Μετά την ανωτέρω τροποποίηση τα άρθρα 6,7,8,9,10, 
11, 12, 13, 14, 15 και 16 του υφιστάμενου Ο.Ε.Υ. του Δή¬ 
μου επαναριθμούνται και λαμβάνουν αντίστοιχα τους 
αριθμούς7, 8, 9, 10, 11, 12, 13, 14, 15, 16και 17. 

Κατά τα λοιπά ισχύει ως έχει η προηγούμενη απόφασή 
μας. 

Κάλυψη δαπάνης: 

Με την παρούσα κανονιστική πράξη προκαλείται δαπά¬ 
νη σε βάρος του προϋπολογισμού του Δήμου Μολοσσών, 
το ύψος της οποίας δεν μπορεί να προσδιορισθεί με την 
παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




